Prentútgáfa Stundarinnar kemur næst út þann 7. febrúar . Þessi grein er meira en mánaðargömul . Rannsakar íslenska ofbeldismenn „ Menn skilgreina sig aldrei sem ofbeldismenn , “ segir doktorsneminn Drífa Jónasdóttir , sem vinnur að nýrri rannsókn á heimilisofbeldi á Íslandi . Þrátt fyrir það hafa á tíu árum minnst 1.500 karlar beitt heimilisofbeldi sem leitt hefur til þess að aðstandendur þeirra leiti aðhlynningar á bráðamóttöku . Þegar Drífa Jónasdóttir doktorsnemi lagði af stað með það í huga að rannsaka allt heimilisofbeldi á Íslandi , áttaði hún sig fljótt á því að það væri of umfangsmikið . Til þess að hafa rannsóknina hnitmiðaða ákvað hún að þrengja hringinn niður í karla sem beita konur ofbeldi . Þó með það í huga að ekki sé gert lítið úr öðrum birtingarmyndum ofbeldis . „ Þetta er bara það umfangsmikið að einhvers staðar varð ég að byrja , “ segir hún . „ Þetta er bara fyrsti hluti rannsóknarinnar , þar sem ég er að skoða birtingarmynd heimilisofbeldis í sjúkraskýrslum Landspítalans sem og að kostnaðarmeta það . Samkvæmt gögnum Landspítalans frá árunum 2005 til 2014 má áætla að annan hvern dag komi kona á Landspítalann með áverka eftir heimilisofbeldi , “ segir hún . Rannsókninni er skipt í þrjá hluta . Í öðrum hluta er hún í samvinnu við Lögregluna á höfuðborgarsvæðinu þar sem markmiðið er að skoða samspil og birtingarmynd milli Landspítalans , lögreglunnar og ...